कार्तिकेयस्तोत्रम्
<poem>

श्री गणेशाय नमः ।

श्री स्कन्द उवाच योगीश्वरो महासेनः कार्तिकेयोऽग्निनंदनः । 
स्कन्दः कुमारः सेनानी स्वामी शंकरसम्भवः ॥

गांगेयस्ताम्रचूडश्च ब्रह्मचारी शिखिध्वजः । 
तारकारिरुमापुत्रः क्रौञ्चारिश्च षडाननः ॥

शब्दब्रह्म समुद्रश्च सिद्धः सारस्वतो गुहः । 
सनत्कुमारो भगवान् भोग मोक्ष फलप्रदः ॥

शरजन्मा गुणादीशः पूर्वजो मुक्ति मार्गकृत् । 
सर्वागम प्रणेता च वाञ्छितार्थ प्रदर्शनः ॥

अष्टाविंशति नामानि मदीयानीति यः पठेत् । 
प्रत्यूषम् श्रद्धया युक्तो मूको वाचस्पतिर्भवेत् ॥

महामन्त्रमया नीति मम नामानुकीर्तनम् । 
महाप्रज्ञामवाप्नोति नात्र कार्या विचारणा ॥

॥ इति श्री रुद्रयामले प्रज्ञाविवर्धनाख्यम् श्रीमत्कार्तिकेयस्तोत्रम् संपूर्णम् ॥

स्तोत्राणि